ปิดดีล หงส์แดง คว้า ไคลน์ เข้ารังแอนฟิลด์รายที่ 6
หงส์แดงจรดปากกาเซ็นสัญญาคว้าตัว นาธาเนียล ไคลน์ แบ็กขวาตัวหลักของทัพสิงโตคำราม จากทีมนักบุญแดนใต้ด้วยค่าตัวเพียง 12.5 ล้านปอนด์ โดยเป็นผู้เล่นรายที่ 6 ซึ่ง แบรนแดน ร็อดเจอร์ส กระชากตัวเข้ามาร่วมถิ่นแอนฟิลด์,สำนักข่าวต่างประเทศ รายงานวันที่ 1 ก.ค. ว่า สโมสรลิเวอร์พูล เซ็นสัญญาคว้าตัว นาธาเนียล ไคลน์ แบ็กขวาทีมชาติอังกฤษ จากทีมเซาแธมป์ตัน มาร่วมทีมด้วยค่าตัวเพียง 12.5 ล้านปอนด์ ซึ่งนับเป็นนักเตะหน้าใหม่รายที่ 6 ที่ตกลงย้ายมาร่วมถิ่นแอนฟิลด์ในฤดูกาลหน้า,กองหลังวัย 24 ปี ถือว่าเป็นนักเตะที่ได้รับความสนใจจากหลายทีมในพรีเมียร์ลีก โดยก่อนหน้านี้มีข่าวว่า แมนเชสเตอร์ ยูไนเต็ด สนใจดึงตัวไปประจำการในแผงกองหลัง เพื่ออุดรอยรั่วที่เป็นจุดบอดของทีมในช่วงทีมผ่านมา,แต่ล่าสุด ทีมดังแห่งย่านเมอร์ซีไซด์ ได้บรรลุข้อตกลงในการเซ็นสัญญากับ นาธาเนียล ไคลน์ เป็นที่เรียบร้อยแล้ว ด้วยค่าตัว 12.5 ล้านปอนด์ พร้อมสัญญา 5 ปี จากเซาแธมป์ตัน โดยจะเป็นการเข้ามาประจำการทางฝั่งขวา เพื่อทดแทนการจากไปของ เกล็น จอห์นสัน ที่บอกลาทีมไปหลังจบฤดูกาลที่ผ่านมา,แบ็กขวาอนาคตไกล กล่าวหลังจรดปากกาเซ็นสัญญาว่า ผมรู้สึกดีใจที่ได้ย้ายมาตามความฝันในการลงเล่นกับสโมสรที่ยิ่งใหญ่และมีประวัติศาสตร์แห่งนี้ ทันทีที่ ลิเวอร์พูล มีข่าวให้ความสนใจ ผมมีความสุขมาก และอยากจัดการให้มันจบโดยเร็ว ที่นี่มีความพร้อมในการช่วยให้ผมพัฒนาศักยภาพเพิ่มขึ้นไปอีกขั้น และจะพยายามแสดงความสามารถออกมาอย่างเต็มที่ ตอบแทนความไว้วางใจของผู้จัดการทีมและแฟนบอล,นอกจากนี้ ลิเวอร์พูลยังได้ทำการเซ็นสัญญากับ อดัม บ็อกดาน นายทวารวัย 27 ปี ชาวฮังการี จากทีมโบลตัน วันเดอร์เรอร์ส ในศึกลีกรอง เดอะ แชมเปียนชิพ มาร่วมทีมแบบไร้ค่าตัว โดยจะเข้ามาเป็นผู้รักษาประตูมือ 2 ของทีม เพื่อทดแทนการจากไปของ แบรด โจนส์ ที่หมดสัญญาไปเมื่อสิ้นสุดฤดูกาลที่ผ่านมา,ภาพจาก www.liverpoolfc.com
หงส์แดงจรดปากกาเซ็นสัญญาคว้าตัว นาธาเนียล ไคลน์ แบ็กขวาตัวหลักของทัพสิงโตคำราม จากทีมนักบุญแดนใต้ด้วยค่าตัวเพียง 12.5 ล้านปอนด์ โดยเป็นผู้เล่นรายที่ 6 ซึ่ง แบรนแดน ร็อดเจอร์ส กระชากตัวเข้ามาร่วมทีมในฤดูกาลหน้า
นาธาเนียล ไคลน์,หงส์แดง,ลิเวอร์พูล,ทีมชาติอังกฤษ,เซาแธมป์ตัน,อดัม บ็อกดาน,ข่าว,ข่าวกีฬา,ไทยรัฐออนไลน์